“ຄວາມຮູ້ສຶກບອກ” ຈາກ ສະບາຍດີຫຼວງພະບາງ 2
“ຄວາມຮູ້ສຶກບອກ” ເປັນເພງປະກອບຮູບເງົາ ສະບາຍດີຫຼວງຫະບາງ 2 ທີ່ ຂັບຮ້ອງໂດຍ ວັກ ວົງ ແຊວສ
ສະບາຍດີທຸກໆທ່ານ ແລະ ຫັວງວ່າທ່ານຜູ້ຟັງຄົງຈະຢູ່ດີ ມີສຸກ ແລະຕຽມພ້ອມຕ້ອນຮັບ ໜ້າໜາວປີນີ້ ທາງນະຄອນ ຫຼວງ ວໍຊີງຕັນ ດີຊີ ກໍໜາວ ຈັບໃຈພໍສົມຄວນແຕ່ກໍທົນໄຫວ ເພາະທຸກໆວັນອາທິດ ວັນນະ ສອນໄດ້ມາຈັດເພງເພື່ອສົ່ງ ຄວາມສຸກພ້ອມທັງມອບຄວາມ ອົບອຸ່ນ ແດ່ແຟນລາຍການ ແລະຫວັງຢ່າງຍິ່ງວ່າ ຫຼັງຈາກ ທີ່ຟັງເພງໃນລາຍການສຽງເພງ ຈາກແດນໄກຂອງVOA ແລ້ວ ຄົງຈະອົບອຸ່ນໃຈຫາຍໜາວຂຶ້ນມາທັນທີ ຂໍນໍາສະເໜີ ຜົນງານເພງເດັ່ນຂອງນ້ອງສັກ ວົງ ແຊວສ ນັກຮ້ອງວົງ Rock ໃນສປປລາວທີ່ຫຼາຍໆ ທ່ານຄຸ້ນເຄີຍ ມີຜົນງານເພງເດັ່ນໆອອກມາໃຫ້ພວກເຮົາໄດ້ຟັງກັນສະເໝີ ແລະເພງ ນີ້ ຊຶ່ງເພງຕົ້ນສະບັບແລ້ວເປັນຂອງນ້ອງອະລຸນາ ຖາວອນສຸກ ທີ່ຮ້ອງໄດ້ຫວານຈັບໃຈທັງສໍານຽງແລະພາສາ ທັງລາວແລະອັງກິດ ແລະຄັ້ງນີ້ ນ້ອງສັກ ກໍນໍາອອກມາຖ່າຍທອດທໍານອງແຫບໆ rocky rocky ຕາມແບບສະບັບ ວົງແຊວສ ທີ່ນໍາມາຂັບຮ້ອງໃໝ່ເພື່ອເປັນເພງປະກອບຮູບເງົາ ຫຼືວ່າ  ແລະລອງໄປຟັງເບິ່ງວ່າ ທ່ານຜູ້ຟັງ ຈະມັກແບບໃດ ທັງຂອງນ້ອງອະລຸນາແລະຂອງນ້ອງສັກ ຟັງເພງ ຂອງນ້ອງສັກແລ້ວຄົງຈະພາໃຫ້ທ່ານຜູ້ຟັງຢາກໄປຊົມ ຮູບເງົາ  ຂຶ້ນມາແລ້ວ ຊຶ່ງທ່ານສາມາດໄປຊົມໄດ້ໃນເທດ ສະການດັ່ງກ່າວທີ່ຫຼວງພະບາງ ຊຶ່ງກໍາລັງດໍາເນີນຢູ່ໃນຂະນະນີ້ ຊຶ່ງເລີ່ມມາແຕ່ວັນເສົາທີ 04 ມື້ວານນີ້ເປັນຕົ້ນໄປ ຈົນເຖິງວັນທີ໋ 11 ພຸ້ນ ທ່ານຈະໄດ້ຊົມຮູບເງົາ 23 ເລື່ອງຈາກ ບັນດາປະເທດໃນກຸ່ມ ASEAN ຈຶ່ງຂໍຈັດເພງ  ຂອງວົງແຊວສ ໃຫ້ຟັງອີກ ຕື່ມເພງນຶ່ງ ຊຶ່ງກໍໃຊ້ເປັນເພງປະກອບຮູບເງົາເລື່ອງດັ່ງກ່າວເຊັ່ນກັນ ຂໍເຊີນຮັບຟັງໄດ້ ຂໍຮຽນໃຫ້ທ່ານຜູ້ຟັງຊາບການຢ່າງທົ່ວເຖິງວ່າລາຍການວິທະຍຸ VOA ກໍຄື ຫຍໍ້ມາຈາກ Voice of America ແລະຖ້າແປເປັນພາສາລາວຕາມຕົງກໍແມ່ນວ່າ “ສຽງອະເມຣິກາ” ຊຶ່ງບໍ່ແມ່ນ Radio Free Asia ຫຼື RFA ປຕ່ຢ່າງໃດ ດັ່ງທີ່ຫຼາຍໆຄົນເຂົ້າໃຈ ພວກເຮົາເປັນຄົນລະສະຖານນີແລະແຕກຕ່າງກັນຢ່າງສິ້ນເຊີງແລະທີ່ສຳຄັນ ວັນນະ ສອນກໍຈະເປັນພຽງຜູ້ຍິງຄົນດຽວເທົ່ານັ້ນ ທີ່ເວົ້າພາສາລາວສຳນຽງຫຼວງພະບາງ ພ້ອມນີ້ຂໍປະກາດຂອບໃຈສໍາຫຼັບທຸກໆ email, ທຸກໆຈມ ທີທ່ານຜູ້ຟັງຂຽນມາຫາທາງເຮົາ ທີມງານ VOA ແລະກໍຮີບສົ່ງຊື່ພ້ອມດ້ວຍທີ່ຢູ່ຂອງທ່ານມາໃຫ້ພວກເຮົາຕາມທີ່ຢູ່ທີໄດ້ ປະກາດໄປກ່ອນໜ້ານີ້ ແລ້ວພວກເຮົາກໍຈະສົ່ງປະຕິທິນປີ 2011 ໄປໃຫ້ ຕາມທີ່ທ່ານ ຂໍເຂົ້າມາ ແລະຂໍປິດທ້າຍລາຍການດ້ວຍເພງນີ້  ຂອງໄຊ ອິນດາວັນ ພົບກັນໃໝ່ໃນສັບປະດາໜ້າ ປະເທດໄທ: ສະຫະຣັດ: